време на разглеждания период.
 (303)
 Както е посочено в съображения 17—20, беше използвана извадка за определяне на опасността от причиняване на вреда и отрицателното въздействие върху равнището на продажните цени, продадените количества, пазарния дял и печалбите на промишлеността на Съюза.
 (304)
 За целите на определянето на вредата Комисията направи разграничение между макроикономическите и микроикономическите показатели за вредата. Комисията направи оценка на макроикономическите показатели въз основа на данните, посочени в отговорите на въпросника от включените в извадката производители от Съюза, и въз основа на информацията, предоставена от EBB.
 (305)
 Комисията провери методологията за събиране на данни от EBB и дали сведенията са били подкрепени с адекватна документация и изследователски процедури.
 (306)
 И двата набора от данни бяха счетени за представителни за икономическото състояние на промишлеността на Съюза.
 (307)
 Макроикономическите показатели са: производство, производствен капацитет, използване на капацитета, обем на продажбите, пазарен дял, растеж, заетост, производителност, размер на субсидиите и възстановяване от предишно субсидиране или дъмпинг.
 (308)
 Микроикономическите показатели са: средни единични цени, разходи за единица продукция, разходи за труд, запаси, рентабилност, паричен поток, инвестиции, възвръщаемост на инвестициите и способност за привличане на капитал.
 4.4.2. Макроикономически показатели
 4.4.2.1. Производствен капацитет и използване на капацитета
 (309)
 През разглеждания период общият производствен капацитет и използването на капацитета в Съюза са се променяли, както следва:
 Таблица 8
 Производствен капацитет и използване на капацитета
 2015 г.
 2016 г.
 2017 г.
 РП
 Производствен капацитет (в тонове)
 16 009 878
 16 561 814
 16 594 853
 17 031 230
 Индекс
 100
 103
 104
 106
 Използване на капацитета
 74 %
 72 %
 79 %
 77 %
 Източник: EBB
 (310)
 През целия разглеждан период производственият капацитет бавно е нараствал, за да отговори на нарастващото търсене. Въпреки това, тъй като промишлеността на Съюза е можела да се ползва от растежа на пазара само до много ограничена степен поради значителното увеличение на субсидирания внос, по-конкретно през разследвания период, нарастването на производствения капацитет е значително по-ниско от растежа на търсенето.
 (311)
 Подобно на данните за производството, посочени в съображение 309, по отношение на капацитета EBB събира данни от членовете си, в това число националните асоциации, а за капацитета на нечленуващите производители използва информация от публично достъпни източници.
 (312)
 Данните за производствения капацитет не включват значителна част от капацитета, която се счита за неизползвана. EBB поясни, че редица заводи за биодизел не са функционирали в продължение на няколко години, и следва да се разглеждат като трайно неработещи. Макар че тези съоръжения формално са изградени, за да започне отново производство са необходими инвестиции в техническа адаптация, както и дълъг период от време.
 (313)
 През разглеждания период използването на капацитета на промишлеността на Съюза се е увеличило с 3 процентни пункта — от 74 % на 77 %. През 2017 г. и разследвания период промишлеността е достигнала най-високите равнища на използване на капацитета.
 4.4.2.2. Обем на продажбите и пазарен дял
 (314)
 През разглеждания период обемът на продажбите и пазарният дял на промишлеността на Съюза са се променяли, както следва:
 Таблица 9
 Обем на продажбите и пазарен дял
 2015 г.
 2016 г.
 2017 г.
 РП
 Обем на